Ego Odo Dux Burgundiæ notum facio, tam præsentibus, quàm futuris, quòd pro Dei amore,  pro remedio animæ meæ,  patris mei,  antecessorum meorum dedi in eleemosynam Deo,  Hugoni Abbati Monasterii S. Ioannis Reomaensis,  eius successoribus Milonem de Montbar filium Pontiæ,  hæredes suos cum possessionibus eorum, quas in potestate mea habent perpetuò possidendos, eos omnino quitans. Et vt hoc in posterum perpetuam habeat firmitatem, præsens scriptum inde factum contra omnes calumniatores autoritate sigilli mei confirmaui. Isti affuerunt, Vuillelmus de Brenna, Vuillelmus de Barris, Maius de Acie, Rainaudus Vierius Eduensis, Guillelmus de Sainct Bour, Theobaudus Præpositus de Montbar. Vuillelmus de Quinciaco, Hugo Prior de Tisi, Laurentius, Leodegarius, Achardus famuli Abbatis, Petrus Nicolai  Brictius filius eius.